A fagyasztva szárított élelmiszer újrahidratálva visszanyeri színét, formáját, súlyát, illatát. Különösen fontos, hogy tápanyagtartalomban szinte semmi különbség nincs ugyanannak az élelmiszernek a liofilizált és a nem liofilizált változata között. Mindössze két terület van, ahol egy gyakorlottabb felhasználó esetleg észre tudja venni, hogy liofilizált ételt fogyaszt. Az ételek íze valamivel enyhébb lehet a liofilizálás után, illetve az ételek nedvességtartalma változhat még, előfordulhat, hogy az újrahidratálás után kevésbé lédús az állaguk, mint a nem liofilizált változatuknak. Azonban ezek a kisebb eltérések kiválóan kezelhetők megfelelő ételkészítési eljárásokkal.